|  |  |  |
| --- | --- | --- |
| **JORD OG VAND** | | Region Nordjylland |
| Emne: **Instruks for kortlægning af punktkilder (olietanke og pesticidpunktkilder fx vaskepladser, kemikalieoplag m.v.) på landbrugsejendomme** | | Nr.: **04-50-30** |
| Revision: **12** |
| Udarb. af: **HGWK, MLP og TSK** | Godk. af: **AMH** | Dato: **02.03.2023** |

Denne instruks beskriver retningslinjerne for kortlægning af olieoplag, pesticidpunktkilder m.v. på landbrugsejendomme.

Flowdiagrammet nederst i denne instruks illustrerer beslutningsprocessen i f.t. at træffe en afgørelse om kortlægning eller ej.

***I h.t. vores pesticidhandleplan V1-kortlægger vi indtil videre kun landbrugslokaliteter med pesticidpunktkilder,  
1) hvis lokaliteten ligger inden for 400 m fra en pesticidpåvirket indvindingsboring (det kalder vi spor 1) eller  
2) hvis lokaliteten ligger 100 m fra en indvindingsboring i et geologisk sårbart indvindingsopland og dermed er omfattet af grundvandsindsatsen (det kalder vi spor 2).  
Begge typer lokaliteter får vi fra Pesticidteamet – dvs. sagsbehandleren i Kortlægningsteamet skal ikke selv vurdere, om lokaliteten er spor 1 eller 2. Det har Pesticidteamet gjort, når sagerne kommer på egenkortlægningslisten, og som udgangspunkt skal disse sager altid V1-kortlægges.***

***Øvrige punktkilder – fx olietanke – på landbrugsejendomme V1-kortlægges uanset indsats (se senere i denne instruks).***

Vi skal dog være opmærksomme på eventuelle pesticidpunktkilder på landbrug, da de kan udgøre en risiko over for overfladevand i nærheden. Så selvom en landbrugslokalitet ikke V1-kortlægges, fordi der ikke er GV-indsats, skal sagsbehandleren sikre sig, at der ikke er indsats over for overfladevandet.

Hvis den automatiske screening viser, at punktkilderne kan udgøre en risiko over for overfladevand på/i nærheden af lokaliteten, skal lokaliteten som sædvanlig V1-kortlægges på grund af overfladevandsindsatsen med det forbehold for overfladevandet, som allerede står i kortlægningsbrevet 04-50-15.

**PESTICID-PUNKTKILDER**

På landbrugsejendomme er der stor sandsynlighed for, at der findes forskellige pesticidpunktkilder, som skal kortlægges (*hvis ejendommen ligger 400 m fra en indvindingsboring i indvindingsopland*):

* vaskeplads (evt. tidl. møddingplads)
* område ved og omkring vandhane på bygning (udendørs eller lige inden for en port), hvor sprøjten kan være blevet fyldt og tømt
* parkeringsområde for sprøjten
* oplag for pesticider, tom emballage mm.
* oplag af roetoppe

Pesticidpunktkilder på en landbrugsejendom kortlægges kun, hvis ejendommen ligger 400 m fra en indvindingsboring i indvindingsopland. Gør den ikke det, kortlægger vi ikke på nuværende tidspunkt. Dog gør vi i ikke-kortlægningsbrevet eller PV1-brevet til grundejer opmærksom på det med denne formulering:

”Region Nordjylland har oplysninger om, at der er / har været pesticidpunktkilde på din / jeres ejendom, men ejendommen ligger ikke i et indvindingsopland eller i et område med særlige drikkevandsinteresser. Derfor kortlægger vi ikke pesticidpunktkilde på din landbrugsejendom efter jordforureningsloven. Indvindingsoplande til almene vandværker samt områder med særlige drikkevandsinteresser kan ændre sig. Hvis det sker på din / jeres ejendom, tager vi forbehold for, at ejendommen senere kan blive kortlagt som led i en eventuel kortlægning af pesticidanvendelse.”

Det er altid en god idé at kontakte grundejeren og høre om evt. vaskeplads, vandhane, sprøjte, kemikalieoplag, møddingsplads, parkering af sprøjten m.m., da det kan være potentielle pesticidpunktkilder. Grundejer kan dog ikke altid bidrage med oplysninger, da pesticidforbruget måske har fundet sted, før nuværende grundejer overtog ejendommen.

Sagsbehandleren foretager altid en konkret vurdering i den enkelte sag. Hvis sagsbehandleren ikke kan træffe en afgørelse på baggrund af det sagsmateriale, der er tilgængeligt, kan det være en god idé med en besigtigelse/rundering på ejendommen.

De landbrugsejendomme, vi skal tage stilling til, fremgår af egenkortlægningslisten. De er ikke alle omfattet af grundvandsindsats. Og de der ikke er, kortlægger vi kun, hvis der er olietanke m.v.

Som udgangspunkt vil landbrugsejendomme, der ligger længere end 400 m fra en indvindingsboring i indvindingsopland eller i OSD først fremgå af egenkortlægningslisten, når regionsrådet har godkendt en ændring af vores nuværende prioritering, og lokaliteterne er oprettet i JAR gennem pesticidteamet. Hvis en landbrugsejendom, der ligger længere end 400 m fra en indvindingsboring, står på egenkortlægningslisten (typisk gennem arbejdet med revurdering af udgåede pesticidlokaliteter), skal den prioriteres sidst.

**OLIETANKE**

På landbrugsejendomme er der ofte registreret mange små tanke, som fx har været anvendt til tankning af landbrugets køretøjer, til opvarmning af maskinhuse, til korntørringsanlæg i høstsæsonen og til opvarmning af stuehus. Tankene kan være nedgravede, overjordiske, med kendt eller ukendt placering, med kort driftsperiode eller tanke, der erstatter hinanden.

**OBS:** Oplysninger om tanke *kan* findes i rapporterne fra kommunernes landbrugstilsyn, så det kan være en god idé at rekvirere dem hos kommunen. Nogle gange vil flowet i én eller flere af tankene også være nævnt i tilsynsrapporterne. **Hvis flowet er meget stort i en ellers lille tank, kan det tale for en kortlægning.**

Sagsbehandleren skal altid foretage en konkret vurdering i den enkelte sag, men følgende taler for kortlægning af arealer på landbrugsejendomme:

* der har været en olietank, som er større end 6.000 l.
* det samlede tankvolumen er større end 6.000 l.
* der har været en petroleum eller benzintank, som er større end 1.000 l
* der i sagen er oplysninger om spild/uheld eller lignende, og hvor der ikke er dokumentation for, at forureningen er fjernet.
* der er oplysninger om, at en tank har en påfyldningsanordning i form af en stander eller en pistol.
* der er oplysninger om andet erhverv fx maskinstation, gartneri eller entreprenør.

***Beregning af det samlede tankvolumen, som skal være 6.000 l. eller derover***

Tanke, der tæller med i det samlede tankvolumen:

* Tanke, der er etableret før 1. marts 2001 og med en driftsperiode på mere end 5 år før 2001.
* Tanke med ukendt placering.
* Tanke, der har afløst hinanden - her tæller kun den største tank med i det samlede tankvolumen.
* Små tanke med stort flow.

Tanke, der ikke tæller med i det samlede tankvolumen:

* Opgravede tanke med kommunalt tilsyn, hvor opgravningen er godkendt, eller hvis der er udtaget prøver af et rådgivende firma og indsendt dokumentation for, at udgravningen er ren.
* Nye tanke etableret efter 1. marts 2001, fordi de skal håndteres efter miljøbeskyttelsesloven.
* Tanke, der er etableret før 1. marts 2001, men som kun har været i drift i få år før 2001.
* Tanke anvendt til opvarmning af kun stuehuse, medmindre der er tale om en tank, som opvarmer et meget stort stuehus, og som derfor kan have (haft) et stort flow.
* Overjordiske tanke på fast belægning, hvor der fx ved besigtigelse eller landbrugstilsyn ikke er konstateret tegn på forurening. Det kan være lettere at konstatere spild, læk m.v. fra en overjordisk tank.

***Kortlægningsarealet***

Som udgangspunkt tager sagsbehandleren kun stilling til de arealer, hvor der har været olieoplag eller andre punktkilder. Er der tvivl om olietankenes placering, tages der stilling til arealet omkring driftsbygningerne.

***Boligindsats eller ej?***Hvis afstanden til en olietank (dieselolie eller fyringsolie med et volumen > 6.000 l eller årligt flow > 6.000 l) er større end 30 m, er der ikke indsats overfor en evt. bolig på lokaliteten. Tanken kortlægges uden indsats. HUSK dog altid at tage stilling til evt. grundvands- og overfladevandsindsats.

**OPDATERING AF JAR**

Ved oprettelse af landbrugssager i JAR er det områderne omkring bygningerne, som skal lokaliseres.

***Grundvandsindsats og/eller overfladevandsindsats***

Sagsbehandleren noterer vaskepladser og andre pesticidpunktkilder under ”Aktiviteter”, når JAR opdateres. Landbrugslokaliteter opdateres i JAR med den korrekte branche og aktivitet:

* 1. -  Landbrug, jagt m.v.

**44** - Sprøjteplads, pesticider, påfyldning og rengøring

Hvis det er muligt, kan sagsbehandleren evt. indtegne det konkrete areal ind på kortet, når aktiviteten oprettes.

Aktiviteten er kortlægningsårsag. Sæt kryds i JA.

Punktkilderne skal fremgå af JAR’s stamdate-faneblad.

Hvis der er oplysninger om olietanke oprettes denne aktivitet også:

* 1. -  Landbrug, jagt m.v.

Benzin og olie, erhvervsmæssig brug af

***Kun bolig indsats***

Sagsbehandleren noterer vaskepladser og andre pesticidpunktkilder under ”Aktiviteter”, når JAR opdateres. Landbrugslokaliteter opdateres i JAR med den korrekte branche og aktivitet:

* 1. -  Landbrug, jagt m.v.

**44** - Sprøjteplads, pesticider, påfyldning og rengøring

Hvis det er muligt, kan sagsbehandleren evt. indtegne det konkrete areal ind på kortet, når aktiviteten oprettes.

Aktiviteten er **ikke** kortlægningsårsag. Sæt kryds i NEJ.

Kortlægningsårsagen er typisk olietanke. Derfor oprettes følgende aktivitet:

* 1. -  Landbrug, jagt m.v.

Benzin og olie, erhvervsmæssig brug af

